Torp ble tidlig fascinert av skipsfarten og sjømannslivet, og 14 år gammel fikk han endelig tillatelse av sin far til å mønstre på skonnerten «Snar», som skulle til England. Torp led mye av sjøsyke, og snart var han tilbake på skolebenken i Fredrikstad. Etter middelskolen søkte han opptak ved Sjøkrigsskolen, hvor han ble avvist fordi han var nærsynt. Faren oppfordret ham innstendig til å gå gymnaset. I stedet fulgte han i sin to år eldre bestevenns fotspor som elektrikerlærling.